

N. Horváth Béla

Nemzet és nép

Illyés Gyula II. 1944−1968.

**Monográfia**

Az eredetileg kétkötetesre tervezett monográfia második része az életmű talán leggazdagabb és ugyanakkor leginkább elemzésre váró szakaszát mutatja be, értelmezi. Szemléletét tekintve némiképp eltér az első kötet metódusától: az élet- és személyiségtörténetet politika-történeti kontextusba helyezve erősebb hangsúlyt kapnak Illyés politi-kailag is értelmezhető szövegei és alkotói gesztusai. A népi mozgalom tradícióját folytatva Illyés rövid ideig részt vesz a társadalomtörténeti folyamatokban mint a Nemzeti Parasztpárt reprezentánsa.

A második kötet középpontjában is a mű, a szöveg áll, annak művészi megformálása s a recepciótörténetben (is) elfoglalt helye. Könyvünk támaszkodik a korábbi irodalomtörténeti kutatásokra, de megnyitja az értelmezés horizontját társadalom-, politikatörténeti, szociológiai, szociálpszichológiai irányba is.

A könyv szerkezetét az életművet felépítő kötetek sorrendje adja. A nagyszámú szövegből nagyobb figyelmet kapnak a kánonba foglalt reprezentatív művek, illetve az eddig ide nem sorolt alkotások is. Illyés emblematikus verse, az Egy mondat a zsarnokságról önálló fejezetben jelenik meg. Ugyanígy a történeti parabolaszerű drámai műveket követő Tiszták is.

N. Horváth Béla, a monográfia szerzője az életmű alakulását ebben a második kötetben 1968-ig kíséri.

A Magyar Kormány, a Bethlen Gábor Alap és

a Szekszárdi Önkormányzat támogatásával.

*Horváth Béla:* Nemzet és nép.

*Illyés Gyula II. 1944−1968.*

*Nap Kiadó, 2024.*

*Magyar esszék sorozat*